છેલ્લાં કેટલાંક વર્ષોથી એપ્રિલના પ્રથમ અઠવાડિયા દરમિયાન, યુએસ સિટિઝનશિપ એન્ડ ઇમિગ્રેશન સર્વિસીસ (યુએસસીઆઇએસ) દ્વારા જાહેરાત કરવામાં આવી હતી કે તેમને પૂરતી સંખ્યામાં, રેગ્યુલર અને માસ્ટર્સ બન્ને માટે એચ-1બી પિટિશનો મળી છે. પિટિશનોમાં વધારો થવાના પગલે યુએસસીઆઇએસ દ્વારા લોટરી (જેને ટેક્નિકલી ભાષામાં રેન્ડમ સિલેક્શન પ્રોસેસ કહેવામાં આવે છે) સિસ્ટમ હાથ ધરવામાં આવી છે. આ પિટિશનો પાંચ દિવસની સમયમર્યાદામાં મળેલી હોવી જોઈએ, જે સમયગાળો યુએસસીઆઇએસ દ્વારા નિર્ધારિત કરવામાં આવ્યો છે. રેન્ડમ સિલેક્શન પ્રોસેસમાં પસંદ થયેલી પિટિશનોને યુએસસીઆઇએસ દ્વારા રિસીપ્ટ નોટિસો મોકલવામાં આવે છે.